तिब्बती लोग
तिब्बती लोग, जो तिब्बती भाषा में बोड पा (བོད་པ་) कहलाते हैं, तिब्बत और उसके आसपास के क्षेत्रों में मूल रूप से बसने वाले लोगों की मानव जाति है। यह तिब्बती भाषा और उस से सम्बन्धित अन्य तिब्बताई भाषाएँ बोलते हैं और अधिकतर तिब्बती बौद्ध धर्म के अनुयायी हैं। तिब्बत के अलावा इनके समुदाय चीन, भारत, भूटान व नेपाल के पड़ोसी इलाकों में भी रहते हैं।
ल्होरग ज़िला
ल्होरग ज़िला (तिब्बती: ལྷོ་བྲག་རྫོང་།, ), जिसे चीन की सरकार ल्होझग ज़िला (Lhozhag, 洛扎县) बुलाती है, तिब्बत का एक ज़िला है जो उस देश के दक्षिणपूर्वी हिस्से में स्थित है। तिब्बत पर चीन का क़ब्ज़ा होने के बाद यह चीनी प्रशासनिक प्रणाली में तिब्बत स्वशासित प्रदेश के ल्होखा विभाग में पड़ता है, जिसे चीनी सरकार शाननान विभाग बुलाती है। ज़िले की दक्षिणी सीमा भूटान से लगती है। ज़िले के पूर्व में त्शोना ज़िला और पश्चिम में नगर्त्से ज़िला स्थित है।